- combaterea căpușelor în spațiile deschise se execută cu mijloace și metode specifice, prin pulverizarea substanțelor insecticide, acolo unde a fost sesizată apariția unor focare sau prezența acestora într-un anumit areal, pe întreaga suprafață a zonelor verzi și a altor medii propice dezvoltării acestora, dependent de condițiile meteorologice care asigură desfășurarea ciclului biologic al acestora; trecerile obligatorii sunt cele conforme Programului unitar de acțiune ce se va stabili împreună cu autoritatea publică locală în baza legislației în vigoare; - pentru o eficiență ridicată în cazul combaterii căpușelor, se recomandă ca suprafața tratată să fie bine întreținută (curățarea stratului de frunze moarte, tunsul ierbii, îndepărtarea vegetației uscate, etc.). Dezinsecția ecologică se realizează prin: - aplicare de insecticide sub formă de gel, caracterizate prin lipsa toxicității față de oameni și animale, altele decât cele vizate. Se folosesc în special la unitățile sanitare, unde este imposibilă evacuarea completă a încăperilor necesar a fi tratate.

## Delarvizarea

- are drept scop reducerea imediată a numărului de larve de țânțari; - se aplică în zonele unde există locuri inundate, umede (malurile râurilor, bălți, canale de desecare, porțiuni umede din zonele cu vegetație, subsoluri umede și/sau inundate etc.). Delarvizarea pentru domeniul public presupune acțiunea cu larvicid asupra larvelor în dezvoltare, larvicid care să nu fie toxic pentru oameni, pești și animale; - delarvizarea se va efectua cu produse larvicide condiționate special pentru tratarea habitatelor larvare, respectiv pe vegetația de pe malurile apelor curgătoare, pe suprafața luciilor de apă stătătoare, zone mlăștinoase, alte medii și spații umede care favorizează dezvoltarea larvelor de țânțari; - se vor folosi produsele larvicide avizate de către Comisia Națională pentru Produse Biocide și vor îndeplini condițiile legale pentru utilizare. - tratamentele se vor executa cu aparatură specifică, autopurtată sau purtată de către agenții DDD, aplicându- se de la sol sub formă de ceață caldă și/sau ceață rece în sistem ULV (volum ultra redus).

- 2. Activitatea de dezinfecție

Termenul de dezinfecție se folosește în mod obișnuit pentru a desemna distrugerea germenilor patogeni de pe anumite suprafețe neanimate prin mijloace fizice sau chimice. După zona de aplicare - dezinfecție generală, care se aplică în toată unitatea sau toată clădirea și reprezintă modul obișnuit combaterea bolilor infecțioase. - dezinfecția parțială, care se aplică asupra unei suprafețe restrânse dintr-o unitate sau dintr-o clădire, pe suprafața pe care s-a produs contaminarea cu diferite produse patologice. După momentul de aplicare și scopul urmărit, dezinfecția poate fi profilactică și de necesitate. - dezinfecția profilactică se efectuează, în unitățile de boli transmisibile, în scopul prevenirii apariției acestora și combaterii stării de microbism care se dezvoltă și influențează negativ starea de sănătate a omului și animalelor. Dezinfecția profilactică se efectuează, în general, prin mijloace chimice și prin mijloace fizice (căldură, radiații ultraviolete, etc.). Unele modalități particulare de decontaminare profilactică pot fi aplicate și în prezența omului și animalelor (dezinfecția aerului prin aerosoli, radiații ultraviolete sau aeroioni negativi). - dezinfecția de necesitate se efectuează pentru combaterea bolilor transmisibile, de la apariția primelor cazuri de boală și până la lichidarea focarelor. La alegerea mijloacelor de dezinfecție se ține seama de particularitățile agentului patogen ce trebuie neutralizat prin acțiunea de combatere. Dezinfecția de necesitate curentă se face pe tot parcursul evoluției bolilor infecțioase și parazitară transmisibile, având scopul de a distruge germenii patogeni pe măsura elirflinării acestora în exteriorul organismelor bolnave sau a celor clinic sănătoase, dar care sunt purtătoare și excretoare de germeni. Dezinfecțiile curente împiedică difuzarea germenilor la animalele sănătoase din focar și din afara focarului. Se execută zilnic sau la intervale de câteva zile, în toate adăposturile din focarul de boală, utilizându-se mijloacele dezinfectante indicate pentru agentul patogen care a produs boala.

19